
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Malacky 9P/92/2024 2624210331 08. 10. 2024 JUDr. Jana Kurnotová ECLI:SK:OSMA:2024:2624210331.3
ROZSUDOK V MENE SLOVENSKEJ REPUBLIKY Okresný súd Malacky, sudkyňou JUDr. Janou Kurnotovou, v konaní starostlivosti súdu o maloletého A. A., nar. XX.XX.XXXX, bytom ako matka, zast. Úradom práce, sociálnych vecí a rodiny Malacky, so sídlom Záhorácka 2942/60A, Malacky, dieťa rodičov: matky B. C., D. B., nar. XX.XX.XXXX, trvale bytom E. F. G. H. XXX, t.č. bytom F. XX, I. J. a otca A. A., nar. XX.XX.XXXX, trvale bytom E. F. G. H. XXX, o návrhu matky na úpravu výkonu rodičovských práv a povinností k maloletému dieťaťu a o návrhu otca na úpravu styku s maloletým dieťaťom, takto rozhodol: Súd schvaľuje nasledovnú rodičovskú dohodu: „Maloletý A. A., nar. XX.XX.XXXX, sa zveruje do osobnej starostlivosti matky. Zastupovať maloletého a spravovať jeho majetok sú oprávnení obaja rodičia. Otec sa zaväzuje prispievať na výživu maloletého A. výživným vo výške 230 Eur mesačne, a to vždy do 20. dňa v mesiaci vopred k rukám matky počnúc dňom 01.10.2024. Otec je oprávnený stretávať sa s maloletým A. každý nepárny kalendárny týždeň od piatka od 17,00 hod. do pondelka párneho kalendárneho týždňa do 18,00 hod. Otec si v určenom čase maloletého prevezme v mieste bydliska matky a v určenom čase ho matke v mieste jej bydliska odovzdá.“ Žiaden z účastníkov nemá nárok na náhradu trov konania. Poučenie: Podľa § 221 písm. a) Civilného sporového poriadku, tento rozsudok neobsahuje odôvodnenie, pretože bol vyhlásený na pojednávaní za prítomnosti všetkých účastníkov alebo ich zástupcov, ktorí sa vzdali odvolania. Proti tomuto rozsudku nemožno podať odvolanie, a to v zmysle ust. § 122 Civilného mimosporového poriadku, pretože súd rozsudkom schválil dohodu rodičov a v zmysle § 368 Civilného sporového poriadku, pretože sa účastníci po vyhlásení rozsudku vzdali práva podať odvolanie. Podľa § 44 Civilného mimosporového poriadku, rozsudky o výživnom sú vykonateľné doručením. Ak povinný dobrovoľne nesplní, čo mu ukladá vykonateľné rozhodnutie, oprávnený môže podať návrh na vykonanie exekúcie podľa osobitného zákona - zákon č. 233/95 Z. z. o súdnych exekútoroch a exekučnej
činnosti (Exekučný poriadok), ktorá môže byť vykonaná len spôsobmi uvedenými týmto zákonom (§ 62 a nasl. zákona č. 233/95 Z. z.). Ak ide o rozhodnutie vo veciach starostlivosti o maloletého, styku s maloletým alebo inej ako peňažnej povinnosti vo vzťahu k maloletému, môže oprávnený podať návrh na nariadenie výkonu rozhodnutia, ktorý môže byť uskutočnený spôsobom ust. zákonom č. 161/2015 Z.z. Civilný mimosporový poriadok (§ 370 a nasl. C.m.p.).

